
S 
egun palabracion cu gobierno a haci cu tanto gobierno 
Hulandes y cu e comision di supervision financiero, esta 
CAft, gobierno tin cu percura pa reduci gastonan medico, 
esta den servicio di AZV, cu 5 miyon pa loke cual ta bira un 
reduccion di 60 miyon pa aña. Un decision cu un parti por tin 
su hustificacion pero pa gran parti esaki tin su parti inhu- 
mano ya cu cierto decisionnan pa logra reduccion den cuido 
medico, ta perhudicando net esunnan den mas necesidad, 
di ricibi remedinan cu nan tin mester di dje pa nan salud. 


Fuera di e reduccion di gasto aki den servicio medico di AZV, 
tambe gobierno ta wordo confronta c’un proyecto di reno- 
bacion y expansion di dr Horacio Oduber Hospital, cu no a 
cana bon y ta costando miyones di florin adicional cu tabata 
imprevisto. 
Sinembargo net den e tempo di medida aki, cu problema cu 
contratista Mericano, profesionalnan trahando den centro di 
cuido aki di dr HOH, ta practicamente marcando historia cu 
diferente intervencion sumamente delicado y serio, cual ta 
lanta e posibilidad cu e centro di cuido aki, por bay produci 
suficiente entrada caminda lo por elimina e pakete di medida 
di 60 miyon aki den AZV. 


Aki por menciona cu na luna di November di 2022, dr HOH a 
percura pa un primicia den Caribe caminda pa prome biaha 
a implanta un protesis di rudia completamente traha na midi 
, riba tres pashent, cual intervencion quirurgico aki a resulta 
un exito grandi pa tur tres persona. 
Un operacion cu sin duda ta brinda cierto bentaha pa tanto 
pashentnan local pero tambe for di paisnan di e region 
Caribense cu lo yuda hospital di Aruba ricibi ma entrada pa 
e tipo di servicionan aki. Tambe tabatin implante di pia orto- 
pedico. 


HISTORICO 
Na luna di Januari ultimo, dia 12 di e prome luna di aña, e 
prome operacion pa kita un tumor celebral a wordo ehecuta 
den forma exitoso cu sosten y cooperacion di Universiteit 
Medisch Centrum Utrecht cu cual centro a yega na un 
acuerdo di cooperacion entrante prome di Januari 2023. 


Cu cooperacion di e specialista profesor Pierre Robe di e 
centro di Utrecht, a haci e prome intervencion delicado aki 
despues c’un pashent a ser atendi pa e departamento di 


emergencia caminda a determina cu e tin cu wordo atendi 
mesora. 
E intervencion aki a resulta un exito por completo y esaki 
tambe ta habri caminda pa dr Horacio Oduber Hospitaal, 
converti su mes den un centro cu por atende tanto hendenan 
local como di otro paisnan den region cual sin duda lo 
percura pa un bon entrada pa e centro medico. 
Dia 2 di Februari un biaha mas na dr Horacio Oduber Hospital 
a logra otro primicia ora cu specialistanan den neurocirugia, 
a haci uzo di un aparato special di Sonopet, pa por a kita un 
tumor na higra di un pashent mientras cu tin mas pashent 
sperando pa wordo alivia di tumor na nan higra. 


Sin duda ta trata aki di varios momento sumamente grandi 
y cu ta habri caminda pa dr Horacio Oduber Hospital por 
converti su mes den un centro cu por produci hopi placa 
pero caminda tin cu sigura cu e placa aki ta bay pa eleva e 
nivel di cuido medico na Aruba y no cu e entrada aki ta bay 
pa otro destinacion cu no ta salud di hende. 


AZV por sigui contribui na hospital unda cu ta brinda 
servicio na pueblo cubri pa e seguro aki. Pero lo ta na su 
luga pa evalua e statutonan di Hospital y permiti e instituto 
aki brinda servicio extra na pashentnan internacional cu ta 
trece divisa pa Aruba pero ta crea un post di entrada pa AZV. 
Pero percurando cu semper hospital por cubri su gastonan 
den inversion. 


Mientras cu ta reduci gasto di AZV cu 60 miyon 


Dr Horacio Oduber Hospital 
demostrando di por produci placa 

N 
i con pa trata di mustra e cos buni- 
ta, e tal keda un situacion unda 
cu e comerciantenan ta opera cu un 
cabuya rond di nan garganta. No por 
bisa otro cu Gobierno tal asesino di ne- 
goshinan chikito. Esaki un comerciante 
desespera a expresa na AWEMainta cu 
e situacion reinante na Aruba unda, cu 
practicamente no tin espacio di exis- 
tencia pa e grupo aki. 


Den cuadro di e famoso ayudo di 
likides y tur sorto di ayudo for di Aruba, 
Gobierno a bay practicamente di 
acuerdo cu tur reforma “sugeri” door 
di Hulanda, unda cu e meta principal ta 
SUBI entradanan di pais Aruba. 


A papia di diferente cambionan haci 
cu ta beneficio, pero no a menciona e 
otronan cu directamente of indirecta- 
mente ta afecta e comerciantenan y na 
final e consumidor. Asina a aumenta e 
BBO cu un porciento na inicio di 2023, 
cu no ta e comerciante ta bay cargue 
sino e consumidor. Esaki ta bay conoce 
otro cambio pa motibo tin palabra cu 
na luna di juni awo (memey di aña) ta 
bay pone BBO na entrada tambe. 


Automaticamente prijsnan ta bay subi. 
Un negoshi grandi por acapara e sla 
aki di un miho forma cu negoshinan 
chikito. E comerciante a conta cu aña 
pasa ainda tabatin un blafon for di unda 
ta cuminsa cobra BBO na negoshinan 
chikito. Esaki tabata 80 mil florin. 


Awo cu diferente cambio haci, segun 
Gobierno a trece beneficionan otro 
caminda, a baha esaki na 50 mil florin. 
Banda di esaki, a bini cu a incentivo di 
e director di un negoshi chikito asina 
aki mester haya un salario di riba 4 
mil florin pa luna. Unda e beneficio pa 


e comerciante chikito aki ta? Como 
bon Samaritano, Gobierno a dicidi 
den e reforma fiscal cu si no por paga 
e salario aki ta ofrece e comerciante 
chiki ey cu e mester paga solamente e 
belasting y primanan necesario cu ta 
rond di 700 florin. 


E Aruba tin registra na Camara di 
Comercio oficialmente 25 mil eenman- 
szaak. Tin un grupo grandi cu no ta 
activo mas, pero asina mes tin algun 
mil cu ta den funcion. Mayoria di e 
negoshinan chikito ta e snacknan cu 
ta bende desayuno (pastechi, empana, 
cos di bebe, etc). 


Nan no ta negoshi cu ta gana hopi 
placa, pero por bisa cu nan gasto si ta 
halto, mirando con prijsnan di producto 
manera hariña a bin ta aumentando. 
Mira por ehempel Johnny Cake. Ni un 
aña pasa e tabata 2,60 pa un paki di 
6 Johnny Cake. Awendia no solamente 
e mesun paki ta costa 5 florin, pero 
oe producto a bira hopi mas chikito. 
Calidad a bay atras. 


Pues e comerciantenan chikito ta 


haya cu mester aumenta prijs di 
nan producto y e ganashi cu ta haci 
ta minimo, despues di kita tur e 
gastonan cu nan tin. Ta papia aki di 
gasto di coriente, di awa, di produc- 
tonan cumpra, internet, etc. Esaki ta 
nifica e negoshinan di pastechi no por 
bende mas cu 4.166 florin pa luna pa 
no pasa e 50 mil florin cu ta exigi cu 
mester paga BBO. Pa keda bou di esey, 
por bende solamente 4166, cu ta 138 
florin pa dia. Y den e suma aki ainda 
mester bay kita nan gastonan di belas- 
ting y prima pa director di e compania, 
huur di e espacio, recibonan di awa, 
coriente y internet, accountant pa 
mantene administracion y compra di 
materialnan necesario of producto pa 
bende cu e cliente. Imposibel pa un 
negoshi por sobrevivi. 


Esaki ta nifica cu si aumenta prijs, 
e benta ta baha, ta pasa e blafon y 
mester paga BBO. Servicio ta bay atras 
y mester cuminsa evalua operacion. 
E riesgo ta cu otro negoshi chikito lo 
haya su mes ta cera su portanan. Esaki 
ta e maneho cu Gobierno ta stimula pa 
emprendedornan chikito. 


Gobierno di Aruba “asesino” 
di miles di negoshinan chikito 

T 
ur caminda cu yega, por scucha con pueblo ta sclama pa nan situacion 
financiero cu ta birando dia pa dia mas pio y caminda por lo pronto no 
ta mustra di lo tin solucion na bista. 


Bay cualkier supermercado, of cualkier actividad caminda tin acumula- 
cion di hopi hende, semper ta topa c’un conoci of famia, cu tin un of otro 
storia estilo di drama pa conta y loke a mas serio, ta resulta cu esakinan ta 
e berdad cu pueblo ta bibando bou di e gobierno actual. 
Un caso conmovedor sin duda ta di un alumno na scol basico cu a wordo 
manda cas pa su maestro di klas, despues cu pa dos dia sigui, e mucha 
homber a presenta na scol cu buraco den su uniform di scol. 


AWEMainta a ser informa cu despues cu a maestro a manda e hoben cas, 
despues di scol el a pasa na cas di e alumno aki, caminda el a combersa 
cu mama di e hoben, pa asina informa kico ta pasando y di con e mucha a 
wordo manda cas. 


Sinembargo e maestro a haya su mes confronta c’un situacion cu e no 
spera segun su version na AWEMainta, ya cu ta bin resulta cu ta un shirt 
di scol so e mama aki por a cumpra ya cu e tin tres yiu bayendo scol 


Alumno manda cas pa buraco 
den su uniform di scol 


y simplemente no tin placa pa cumpra varios 
uniform cu e muchanan por cambia tur dia. 


Eynan tambe e mama di e alumno a mustra cu 
no ta tur dia e por duna su yiu algo di come 
pa hiba scol, principalmente den di tres siman 
di luna, ya cu placa a caba e ora u no tin otro 
solucion pa percura pa e yiunan alimenta nan 
mes manera mester ta. 
E señora a mustra cu e ta ricibi ayudo cerca 
famia y conoci nan pero no tur ora esaki ta 
yega ora cu e tin cu yega y asina cu pa dos 
dia sigui cu no tin algo bon pa yena stoma di e 
muchanan, e ta tene nan na cas pa mira kico e 
por logra na trabou of algo otro. 


Haciendo loke e por a haci y loke tabata na su 
alcance, e maestro aki a dicidi di cumpra seis 
uniform pa su alumno y tambe e otro rumannan 
y tambe a trece alimentacion manera pan, 
papa, paki hotdog,, paki appel y beleg pa e 
muchanan por come pa algun dia den forma 
normal. 


Sinembargo ta bon resulta cu e tipo di desar- 
oyonan tristo aki, ta na practicamente tur scol, 
caminda alumnonan ta presenta na scol den 
uniform tur blikia, caminda e color a bay por 
completo pero mayornan no tin forma pa pone 
placa pa esaki na e momentonan aki. 
Tin cu paga pa cuminda tin cu paga awa y cori- 
ente cu a dal hopi famia hopi duro mientras cu 
na prome luga tin cu paga huur di cas pa nan 
no keda riba caya. 


Pobresa ta creciente pero aparentemente 
gobernantenan no ta mustrando interes of ta 
buscando un solucion pa alivia e sufrimento 
aki den pueblo. 
Loke sin duda ta di aplaudi ta maestronan cu 
ta purba yuda unda nan por yuda, ya cu nan 
tambe ta preocupa pa bienestar di nan alum- 
nonan pero simplemente e situacion aki no ta 
uno normal y tampoco pa un isla cu ta conoci 
di ta e isla mas rico den Caribe. 

M 
anera por corda cu despues di 
cierre di e refineria Glenbert Croes 
a priminti cu lo habri e refineria. A haci 
e procedura di busca candidatonan 
potencia cu a pasa den dos fase pero 
sin resultado positivo. Awo despues di 
un biahe pa diferente pais, ta papia di 
cambia destinacion di e tereno di e re- 
fineria pa uno di Hydrogen Valley. Esaki 
a keda expresa despues di un reciente 
biaha di un delegacion di Aruba, enca- 
besa pa Minister Glenbert Croes cu a 
biaha pa Spaña. 


E delegacion a bishita e planta di 
hydrogeno na Mallorca “Power to 
Green Hydrogen Mallorca”. ACCIONA 
den aliansa cu EnaGas y varios otro 
compania ta produci na e planta aki 
e hydrogeno pa despues transporta 
esaki. 


Minister Croes a indica cu e planta 
di Mallora ta manera un refineria di 
hidrogeno pero den un tamaño mas 
chikito, pero cu pa Aruba, mirando e 
necesidad y consumo di Aruba, e planta 
lo ta un averahe di 5 biaha mas grandi. 
Pa Aruba como lider di e proyecto aki 
den e region Caribense, lo ta impor- 
tante pa e suministro di hidrogeno 
no solamente tin su impacto riba e 
economia y comunidad di pais Aruba 
sino tambe riba e region. 


E proyecto di hidrogeno na Mallorca, ta 
e prome proyecto di hydrogeno na Zuid 


-Europa y p’esey Minister Croes y dele- 
gacion a bay bishita e planta pa asina 
por mira y reuni cu e companianan 
manera Acciona Energia, otro stake- 
holdersnan, gobierno y institutonan 
cu ta trahando riba e proyecto aki, pa 
nan yuda, guia y asisti Aruba den haci 
e “Aruba hydrogen Valley” un realidad. 


Segun e mandatario, e zona di refineria 
di Aruba lo wordo transforma den un 
“hydrogen valley” na unda tambe lo tin 
otro proyectonan di energia renobabel 
y sostenibel cu ta fundamental den 
sigura e miho interes di e comunidad 
y medio ambiente, hisando e calidad di 
bida cu cada un persona merece. 


Despues di no a logra reapertura refineria 


Minister Croes ta priminti Hydrogen 
Valley riba ex tereno di refineria 

D 
en luna di juli di aña pasa WEB y ELMAR a 
informa Gobierno di Aruba cu como con- 
secuencia di e aumento di prijs di petroleo riba 
mercado internacional e prijs di awa y corien- 
te mester wordo aumenta. Gobierno di Aruba 
a verifica tur calculo y cifra financiero y a duna 
un aprobacion di 6 luna pa aumenta e prijs di 
coriente, bou di condicion cu 1 februari 2023 
mester reevalua esaki, pues e aumento ta vali- 
do te cu 1 februari 2023. E aumento aki taba- 
ta necesario pa garantisa e suministro di awa 
y coriente na Aruba. 


“Mirando cu no tin un aprobacion di Gobierno 
di Aruba pa un ahuste di e prijs di cori- 
ente pa e periodo despues di 1 februari 
2023, e facturanan cu ELMAR a emiti over 
e luna di februari 2023 ta den violacion di e 
concessievoorwaarden y nos a informa ELMAR 
na varios ocasion di esaki atraves di varios 
carta cu mi a manda ELMAR den nomber di 
mi mes como e minister encarga cu tarifa 
segun e concessie y tambe den nomber di 
colega Minister Glenbert Croes cu ta encarga 
cu energia di Aruba”, segun Minister Geoffrey 
Wever. 


Minister Wever a suministra un carta den 
nomber di Minister Croes y Minister Wever 
na Elmar pa informa cu nan tin te cu diabi- 
erna awor 31 di maart, 2023 - 12:00pm pa 
bin cu propuesta financiero pa nos por esta- 
blece e prijs di coriente desde 1 februari. Prijs 
di coriente ta halto y ta afecta e costo di bida 
di tur nos ciudadanonan. Banda di esaki e ta 
un peso grandi pa gasto nan operacional di 
empresanan cu ta conduci inflacion directa- 
mente. Pa es motibo e no por ta asina cu un 
tarifa ta wordo cobra cu no a wordo aproba 
dor di Gobierno di Aruba. 


Minister Glenbert Croes di su banda tambe ta 
den dialogo continuo cu Utilities, WEB y ELMAR 
pa varios siman caba y sa cu e empresanan ta 
trahando riba un propuesta pa Gobierno y ta 
confia cu pa diabierna e grupo di compania 
estatal lo cumpli cu demanda di Gobierno pa 
bin cu un propuesta nobo. 


Minister Wever y Minister Croes: 


ELMAR tin te cu diabierna pa bin cu un propuesta 

A 
ruba, manera hopi otro isla chikito, ta enfrenta un set 
di reto interrelacion cu ta pone su economia, su pueblo, 
y su medio ambiente na peliger. Esaki ta inclui reduccion di 
crecemento economico, reduccion di poder di compra, de- 
struccion di naturalesa, shock di inflacion, restriccion di es- 
pacio.  
  
Pa enfrenta e retonan aki, tin un urgencia pa adopta un 
modelo economico nobo cu ta inclusivo y sostenibel. Riba 
diahuebs 30 di maart Minister di Asuntonan Economico, 
Geoffrey Wever, lo ta den parlamento pa un Openbare 
Bijeenkomst pa asina sigui fortifica puntonan di accion pa 
ser implementa entre 2023 - 2025.   
  
Aunke e economia di nos isla a crece nominal e ultimo 
decadanan – e mesun nivel di crecemento no a ser sinti pa 
e ciudadano comun, esta crecemento economico real. Un 
continuacion di crecemento manera e ultimo añanan no 
lo converti den e mesun crecemento economico real pa e 
ciudadano general.   


 Na mes momento, nos isla ta enfrentando un reto medio- 
ambiental cu ta pone nos recursonan natural y biodiversidad 
na peliger. Destruccion, contaminacion, y mal-uzo di natu- 
ralesa tin un impacto significante riba e ecosistema fragil di 
nos isla.  
  
Inflacion mundial tambe ta sigui aumenta, y esaki ta trece 
cune un aumento di prijs pa producto y servicio, cu ta reduci 
poder di compra di nos localnan. Nos dependencia tin un 
impacto significante riba economia di e isla, e consumidor 
su poder di compra, y e rendabilidad di companianan.  
   
Como pais nos mester enfatisa riba e transicion. Un modelo 
economico nobo pa diversifica economia, reduci depen- 
dencia, y promove desaroyo di industrianan nobo. 


Cu e plan di accion 2023-2025 lo cuminsa implementa 
proyectonan inmediatamente pa kick-start e transicion 
sostenibel, y brinda solucionnan duradero mas pronto 
posibel pa e varios retonan cu Aruba tin y lo enfrenta. 


Minister Geoffrey Wever lo 
presenta na Parlamento awe: 


Modelo economico 
nobo pa kick-start 
sostenibilidad 
na Aruba 

S 
iman pasa a tuma luga na New York, UN 
Water Conference cual evento a wordo 
organisa pa gobierno di Reino Hulandes cual 
evento a bira e prome cu a trata e topico di 
“awa” den ultimo 50 aña cu a pasa. 


Diferente orado a hiba palabra y entre otro a 
señala e importancia di awa potabel den bida 
di tur hende rond mundo pero caminda na mes 
momento ta consciente cu no ta den tur pais, 
tin mesun situacion, ya cu algun pais no tin 
suficiente awa pa nan pueblo haya of tin varios 
pais cu tin awa di bebe pero cu esaki ta hopi 
sushi. E delegacion di Hulanda tabata yama- 
tivo ya cu entre otro Rey Willem Alexander 
hunto cu algun mandatario di gabinete Mark 
Rutte, tambe a asisti na e evento aki mien- 
tras cu pa Aruba tanto Prome Minister Evelyn 
Wever Croes como Minister Ursell Arends a 
forma parti di e delegacion di Reino Hulandes 
cu a acudi na e conferencia aki. 


Varios orado a presenta temanan sumamente 
interesante pero e hecho mas contundente a 
bira e hecho cu miyones di hende rond mundo, 
no tin acceso na awa potabel adecuado pero 
ta den un situacion caminda tin cu consumi 
awa di riu of awa sushi cu ta acumula unda 
cu ta. Continentenan Africano, Medio Oriente 
y hasta Sur America, ta wordo confronta cu 
problemanan serio di no tin awa potabel pa 
tur hende y den otro situacionnan e calidad di 
awa no ta bon pa salud di pueblo. 
Prome Minister di Aruba tambe a hiba palabra 
y na su turno tambe a duna informacion di e 
situacion di awa rond mundo, e importancia 
di un pueblo pa tin acceso na awa potabel di 
bon calidad. 


Loke a hala atencion di hopi hende, ta e 
hecho cu Prome Minister Wever Croes ningun 
momento a atende cu e problema cu pueblo 


Na United Nations Water Conference: 
Aruba a sobresali 
pero sin menciona 
prijs di awa cu ta 
alarmante 


di Aruba ta confrontando cu awa potabel pa su pueblo, esta cu mientras 
cu Aruba ta produci un di miho calidad di awa potabel na mundo, su gobi- 
erno cu ta gabinete Wever Croes II, a crea otro problema dor di introduci 
cantidad di medida cu a pone un presion enorme riba finansa di famianan. 
Mientras cu e calidad di awa cu ta wordo produci pa WEB Aruba NV ta di 
un calidad hopi bon mes, e maneho hiba pa gabinete Wever Croes I y II a 
pone cu e compania productor di awa tambe a haya su mes den un situ- 
acion financiero delicado, loke a pone cu a bay over na aumenta prijs di 
awa substancialmente y esaki a trece hopi problema pa miles si famia riba 
e isla. Ningun momento Prome Minister a atende cu e situacion dificil cu 
famianan ta pasando bou maneho di su gobierno esta cu hopi famia ta 
mira nan meter di awa wordo corta of cera ya cu placa no ta yega mas pa 
cubri tur gasto di cas. 
Tin un aumento grandi den ciudadanonan cu ta cay atras den pago di nan 
cuenta di awa y WEB mas cu nunca ta repartiendo cantidad di “adver- 
tencia” pa recorda famianan cu nan ta un of mas luna atras pero den 
mayoria di caso e famianan aki no tin placa suficiente pa cubri tur gasto 
loke ta pone cu nan ta cay atras den nan cuenta cu WEB y esaki tin cu 
consecuencia cune. 

D 
iaranson den careda di 10or y mey di mainta na 
beach di Hadicurari a pidi pa presencia di am- 
bulance y polis, pa un turista cu no tabata duna se- 
ñal di bida riba beach di Hadicurari. 
Segun un turista na e sitio a conta nos cu un homber 
lo a haya problema den lama. E la wordo saca for di 
lama poni riba beach y mientras tabata wardando 
riba ambulance esnan eybanda a cuminsa traha cu 
ne. 
Na yegada di e prome ambulance a cuminsa dune 
CPR, despues di un rato un di dos ambulance a yega 
pa yuda nan coleganan pa sigui duna e homber CPR. 
Asina cu a logra haya pulso a transporta e turista 
masculino den un  estado critico, cu hopi urgencia 
pa hospital. Marriott hotel a duna su colaboracion 
na famia di e homber pa hiba nan hospital, caminda 
Slachtofferhulp lo duna nan tur e asistencia nece- 
sario den e momentonan dificil aki. 


Turista a hera hoga y den un estado 
hopi critico transporta pa hospital 


Diahuebs, 30 Maart 2023 
AWEMainta 
POLITICA 
11 


P 
a ser exacto dia 26 di october 2022 mi a 
dirigi 6 pregunta na e minister di Trans- 
porte, Integridad, Naturalesa y ‘Ouderen- 
zaken’, sr. Ursell Arends relaciona cu cas- 
nan di cuido pa personanan di tercer edad. 
Su persona a tuma casi cinco luna pa con- 
testa e preguntanan. Tin cu añadi cu den e 
lapso di tempo mi a manda e mandatario 
4 recordatorio (rappel). Analisando e con- 
testanan ricibi y e tardansa pa haci tal, ta 
laga un sabor amargo y ta ratifica e falta di 
seriedad, honestidad y respet di parti di e 
mandatario pa cu Parlamento. 


Un di e preguntanan haci na minister 
Arends ta cu si su persona por comparti 
cu Parlamento e lista di espera di tur e 
casnan di cuido subsidia door di gobierno. 
E contesta ricibi ta cu e lista actualmente 
ta wordo revisa y actualisa pa por tin un 
bista real! Ta un ironia, pues den e carta cu 
SABA/CMCC a dirigi na e mandatario riba 
14 di november 2022, e fundacion ta haci 
mencion cu tin 165 persona riba e lista di 
espera. Ta e caso cu algun di e personanan 
di cual nan famia tin e posibilidad finan- 
ciero a percura di interna nan sernan keri 
den un di e casnan di cuido priva, mientras 
cu kisas e cuido specialisa cu e persona tin 
mester no ta acopla cu e servicio cu por 
ser brinda. 


Ta e deber di e mandatario pa e splica cuanto 
e cifra indica door di SABA por a cambia 
y ta crucial pa e minister duna cuenta 
cuanto tempo mas lo tuma pa e departa- 
mento concerni revisa y actualisa e data. 
Na momento cu minister Arends a haya 
e cartera di adulto mayor na september 
2021 el a pone enfasis cu su persona SI 
lo percura pa e adultonan mayor haya e 
atencion mereci. Mientrastanto 18 luna a 
pasa y ainda no tin nada concreto CON su 
persona lo bay ehecuta su vision. Pueblo 
ta cansa di scucha y of lesa palabranan 
bunita. Pa finalisa Parlamentario Gunn a 
subraya cu a yega momento pa minister 
Arends traduci su palabranan bunita den 
echo. 


Fraccion MAS: 


Minister Arends pone bo palabranan bunita den practica 

D 
en comunidad e tema di abuso sexual di muchanan ta un 
tema hopi sensitivo y importante. Ultimo añanan esaki a 
haya hopi atencion, cual sigur ta hustifica. Mirando cu esaki 
tambe tin mi atencion debido, mi ta informa mi mes periodi- 
camente riba e ultimo desaroyonan cu ta tumando luga riba 
e tema aki. P’esey, algun siman pasa mi a haci un serie di 10 
pregunta na minister di Husticia y Asuntonan Social sr. Roc- 
co Tjon, pa dunami un “update” riba e desaroyonan di Fam- 
ily Justice Center (FJC). Un di e preguntanan aki ta: “Minis- 
ter, den cuadro di ayudo pa muchanan cu ta wordo abusa, 
por duna un update kico ta pasando cu Family Justice Cen- 
ter y con e desaroyonan ta tumando forma eynan? Minister 
su contesta riba e tema tabata lo siguiente: 


Family Justice Center ta trahando desde 2021 pa logra su 
propio edificio. Mientras tanto e vision ta pa sigui promove 
pa instancianan hudicial, medico y social traha mas cerca 
di otro. E meta ta pa ofrece ayudo y un servicio mucho mas 
mihor y mas completo cu ta posibel na victimanan di abuso 
sexual y violencia relacional fisico severo. 


Ta preparando y ekipando e cadena hudicial, social y medico 
pa mehora e servicionan na e victimanan. Den transcurso di 


aña pasa a organisa e training “kinderverhoor” pa e personal 
di JZP y tres psicologo cu ta sostene JZP den casonan mas 
dificil y tambe den preparacion di menornan pa e verhoor. 
Banda di esaki a aumenta e cantidad di di rechercheurs na 
JZP pa nan tin un ekipo completo a base di nan formatie 
rapport. Ademas a obtene tur material electronico pa por 
instala esakinan den e verhoorruimte di JZP. 
Hunto cu DVG a logra pa Aruba tin su propio docter special- 
isando desde Maart 2022 pa bira medico forensico pa Aruba. 
Mientras tanto ya Aruba conoce su prome dokter forensico 
contrata for di Hulanda desde 1 di December 2022! E desa- 
royo aki tin bentaha y un logro grandi pa cu e cadena hudi- 
cial, social y medico. A logra contactonan y ta canando e 
caminda pa por bin cu e opleiding di recherche psycholoog 
pa tanto Aruba como e otro islanan di Reino. 


A organisa tambe un E-learning training di AUGEO founda- 
tion pa 150 profesionalnan riba tereno medico, e training ta 
specificamente riba e area medico y ta trata e temanan entre 
otro; “reconoce señalnan di maltrato cerca pashentnan” y 
“con pa dirigi combersacionnan complica ora di preocupa- 
cionnan pa cu señalnan di abuso/maltrato di como menor 
of adulto.” 
A firma un MOU cu European Family Justice Center y gobi- 
erno di Boneiro den cuadro di colaboracion pa ambos Family 
Justice Center. 


Asina mi lo sigui controla gobierno y pidi alabes informacion 
riba e tema di abuso sexual contra nos muchanan. Gobierno 
ta logrando pasonan grandi den e e area aki y asina ta sigu- 
rando pueblo cu ta haciendo un trabao grandi pa proteha 
esnan mas vulnerabel den nos sociedad. 


Parlamentario Marco Berlis (MEP): 


Update riba desaroyonan di Family Justice Center 

D 
urante e Conferencia di Awa di Nacionnan Uni 2023, 
Aruba a participa na diferente sesion, reunion y convo- 
cacionnan pa trece Aruba su puntonan di bista y preocupa- 
cionnan dilanti. Tambe a elabora ariba e pasonan cu Gobi- 
erno di Aruba a bin ta haci pa prepara nos mes pa e efec- 
tonan di cambio climatico y e retonan cu esaki ta trece cu ne 
pa loke ta trata awa en general. 


Durante e conferencia a pone enfasis riba dos number, 
0.04% y 0.003%. 
Loke e numbernan aki ta representa ta e cantidad di awa 
cu nos por cubri pa e demanda cu tin actualmente. Awa 
potabel den nos subsuelo ta suficiente solamente pa menos 
cu 0.04% di tur habitante di nos isla. Ora inclui turista cu 
nos ta ricibi, e cantidad di awa den nos subsuelo ta cubri 
menos cu 0.003% di tur loke nos mester. Esaki ta un reali- 
sacion cu nos mester ta consciente di dje, nos awa ta un 
recurso natural, limita. E gravedad di e numbernan ey ta sin 
conta cu nivel di awa rond mundo ta keda subi. Esaki ta pone 
cu tur esfuerso pa acelera e adaptacion pa cambio climatico 
mester wordo poni como prioridad. E intercambio eficiente 
di conocemento y di informacion ta fundamental pa desa- 
roya e resiliencia di nos costanan. 


Diaranson Minister Arends a atende ‘Water and Agriculture 
for Climate in Latin America and the Caribbean’ unda a 
enfatisa cu desaroyo di Aruba su sector di agricultura ta 
un di e prioridadnan principal di su parti. “E meta ta pa 
aumenta e siguridad di alimentacion. Pero tur nos esfuerso 
lo no funciona si nos no compronde nos vulnerabilidad y e 
efectonan di cambio climatico. Na mes momento nos ta kere 
cu agricultura ta ofrece amplio solucionnan cu por contribui 
pa adapta y mitiga e efecto di esaki. Por ehempel, innova- 
cion den tecnologia pa yuda uza awa den un manera mas 
eficiente”, minister ta subraya. 


Diahuebs, durante e lansamento oficial di e ‘International 
Panel on Deltas, Coastal Areas and Islands’(IPDC), Minister 
Arends a y ta forma parti di e ‘Champions Group’ cual tin 
como rol pa entre otro trece iniciativanan dilanti cu por yuda 
acelera accion den ehecuta maneho pa ta miho prepara pa 
cambio climatico. Esaki ta un iniciativa di Ministerie van 
Infrastructuur en Waterstaat, encarga door di Sr. Mark 
Harbers di Hulanda. E obhetivo di esaki ta pa yuda paisnan 
cu colaboracion entre institutonan financiero como tambe 
institutonan cu ta enfoca riba expande conocemento, cu 


enfoke riba awa y cambio climatico. “Nos mester adapta, 
improvisa y surpasa. Aruba lo beneficia enormemente di e 
iniciativa di IPDC cual ta provee acceso na un red extensivo 
di conocemento y guia cientifico pa sostene solucionnan 
strategico y sostenibel pa e desafionan relaciona cu e clima 
y awa,” minister Arends a menciona. 


Aruba a asumi varios compromiso e “UN Water Conference 
2023” pa cu e maneho sostenibel di nos recurso natural di 
awa, pa nos naturalesa, pa nos hendenan y pa nos economia. 
Entre e compromisonan ta un planta di rioolwaterzuiver- 
ingsinstallatie (RWZI) nobo; desaroya un plan integral di 
conservacion pa e ‘Western Wetlands’ pa mehora y protege 
e balornan natural pa asina converti esaki den areanan 
‘RAMSAR’; desaroya un memorandum y ordenanza pa regula 
y optimalisa e sistema di awa na Aruba den su totalidad. 


Diabierna, riba e ultimo dia di conferencia, minister Arends 
tabata tin e honor di ta entre e panelistanan na e evento di 
‘Rights of Nature’ organisa pa GARN y Earth Law Center. A 
enfoca riba Derecho di Naturalesa como un herment holis- 
tico pa restaura y proteha awa na mundo y asina cumpli 
cu e Metanan di Desaroyo Sostenibel(SDG’s). Esaki ta un 
concepto cu Ministerio di Naturalesa ta para firmemente p’e, 
unda flora, fauna, habitantenan completo ta haya balor y 
proteccion huridico. Durante e panel por a tende diferente 
representante di grupo indigena cu ta suplica pa nos como 
ser humano reconoce e impacto cu nos ta lagando atras, 
e destruccion di mama tera. Minister Arends a termina su 
discurso enfatisando riba e respet inmenso cu e tin pa e 
gruponan indegena rond mundo y ta uni su mes na nan lucha 
pa proteha naturalesa. “No tin miho manera pa demostra 
nos compromiso cu naturalesa door di introduci Derecho di 
Naturalesa y Derecho di Oceano na Aruba”, minister Arends 
ta termina. 


Un siman intensivo pero sumamente fructifero unda esfuer- 
sonan exitoso a wordo haci pa fortifica e lasonan entre 
Hulanda y otro paisnan pero tambe cu diferente instancia pa 
posibel colaboracion den yega na solucionnan pa e retonan 
cu cambio climatico ta trece cu ne pa Aruba. 


Minister Ursell Arends: 


Awa ta amigo y peliger 


E diferencia entre un y otro ta sinta 
den e forma con nos atende cu’ne 

M 
inisterio di Cultura Aruba, conhuntamente cu Departamento 
di Cultura Aruba a celebra na grandi e Dia Mundial di Teatro 
2023.  E actividad a tuma luga dialuna 27 di maart den un Cas 
di Cultura completamente yen.   Pa mas di 19 aña consecutivo, 
riba dia 27 di maart di cada aña, ta celebra na grandi e fecha aki, 
como e dia na unda tur e gremio artistico, specialmente e gremio 
teatral por uni den e celebracion, pa asina aki den conhunto por 
duna e balor y atencion cu teatro ta merece den nos comunidad.  


Esaki ta un proyecto cu a nace na aña 2004 y ehecuta cu e prome 
programa na 2005 como un di e Actividad mas cercano den e 
Plan di accion di e programa Cultural di Seccion di Teatro di 
Instituto di Cultura cu a cuminsa cu e proyecto aki y cu actual- 
mente ta fungi como Seccion di Implementacion di Departamento 
di Cultura Aruba.  


Tur esaki den e marco di e Celebracion di Dia Mundial di Teatro, 
realisa ariba dia 27 di Maart di cada aña, cual ta danki na un inici- 
ativa di e Instituto Internacional di Teatro di e Organisacionnan 
Uni p’e causa di Educacion, Ciencia y Cultura (Unesco) cu for di 
aña 1961 a ser crea p’e Instituto Internacional di Teatro (I.T.I) 
organisacion Internacional no gubernamental den e dominio di 
arte escenico.   


Riba e dia aki, ta ser organisa un actividad cultural, presentacion 
di diferente propuesta teatral y manera ta e solicitud di e comision 
internacional, ta proclama e mensahe universal di teatro cu cada 
aña un personahe di renombre internacional ta ser selecciona pa 
crea esaki.   
Durante di e anochi exitoso aki tabata tin diferente presentacion, 
entre otro:  
Video di entrevista di alumnonan di Burny Every. (dfm).  
Lectura di e Mensahe Mundial di Teatro 2023 skirbi pa actriz 
Egipcia Samiha Ayoub presenta pa Marilis Becker conhunta- 
mente cu Acto di Apertura: “Suspiro di speransa” na encargo di 
Adriana Cereste.  


Palabra di Introduccion di Maestra di Ceremonia. Marilis Becker.  
Presentacion di e Prome y exitoso Obra teatral hubenil: “FROM 
WHERE WE CAME” Dirigi p’e’’ Maestro Ferdinand Franca, skirbi pa 
e gran maestro: Charles Croes, Produci pa: Creative Arts Aruba y 
presenta pa estudiantenan di C.A.A.  


Palabranan elocuente di Minister di Cultura y Finansa: ms Xiomara 
Maduro.   
Homenahe Postumo: Aplauso pa Burny Every, bao direccion di 
e maestra Amy Lasten, cu participacion di e siguiente actornan: 
Carlos Croes, Carmen Herrera, Ligia Osorio, Mario Van der Biezen, 
Narador y comentarista: Joyce Pereira. Musica: Omar Kock. Canto 
bao direccion di Pilar Cultural: Aura Maybelline Arends-Croes. 
Poesia y narativa di: Marjorie Vermeer Luidens, Tecnico di zonido: 
Wilfred van Weert. Asistencia di produccion y exposicion: Jarmine 


Acosta, Tecnico: Stanley Heinze.  


Entrega di Reconocemento Nacional di Teatro: Homenahe 
Postumo di Teatro 2023 na sra Bernadina Elizabeth Every (dfm) 
y Entrega di Premio Nacional di Teatro 2023 na e productor: 
Norman Philip de Palm.   


Y pa termina e tremendo anochi aki, a duna credito y gratitud na 
tur participante cu presentacion di 2 tema musical di e obranan 
teatral manera: Kandela di Amor, dedica na Norman de Palm 
como tema central di e Obra Kanto di Tur Kanto dirigi pa Sr. Jhon 
Freddy T. Montoya, produci pa Sr. Norman de Palm, como resul- 
tado di e intercambio cu Instituto di Cultura Aruba, conhunta- 
mente cu la Tentashon y Teatro Luna Blou di Corsou a produci y 
finalmente e tema: Ora Ubao” di Sr Hubert Lioo Boi, tema central 
di e cancion Amor di Kibaima. Graba pa e productor: Sergio Tjie 
A Loi, conhuntamente cu: sr. Hubert Fernando Ras, canta pa: Sra. 
Antonieta Ras Booi.  


Ta gradici na Ministerio di Cultura Aruba pa nan tremendo contri- 
bucion di Semper. Na Staf y Personal di Departamento di Cultura 
Aruba. Miembronan di UNESCO Aruba, Cas di Cultura Aruba, 
boluntarionan di DCA y henter e elenco di gruponan teatral 
presente durante di e anochi, conhuntamente cu e gremio teatral 
presente durante di e anochi grandi aki.  
Den otro comunicado nos lo amplia mas riba e curriculum, bida, 
logro y obra di e 2 premio Nacional di Teatro 2023 y lo publica e 
programa na caminda pa celebracion di e di 4 lustro na aña 2024.   


Exitoso Celebracion di Dia Mundial di Teatro 


Y entrega di Premio Nacional di Teatro 2023 

‘M 
anteniendo Herencia Bibo den 
Tempo’ ta e proyecto den cual 3 
edificio monumental cu ta forma par- 
ti e Ecury Complex den cual Museo Ar- 
queologico Nacional Aruba (MANA) ta 
situa, ta wordo renoba. Ta trata di Cas 
Dun Dun, Cas di Cunuco y Ex-Fruteria cu 
ta wordo drecha pa asina por bay brinda 
dos exposicion nobo. Siman pasa, Minis- 
ter di Cultura, a pasa mira e trabounan 
cu ya caba a ser realisa. 


Un inversion di 1.3 miyon florin 
Oficina di Monumento a prepara y 
ehecuta e trabounan di drechamento 
di e tres edificionan monumental, y e 
compania di construccion Van Kessel 
Havenbedrijf a haci e trabou di manten- 
cion durante un trayecto di casi un 
aña. UNOCA y Pais Aruba pa medio di 
Ministerio di Finansa a carga e gastonan 
di renobacion cu ta core den 650 mil 
florin. Hunto cu e dos exposicion nobo, 
e proyecto ‘Manteniendo Herencia Bibo 
den Tempo’ lo ta un inversion di 1.3 
miyon florin. 


Renobacion 
Tres monumento cu ta determina e cara 
di MANA ta wordo renoba. Ta trata di 
Schelpstraat 42 cu ta consisti di dos 
edificio, Cas di Cunucu cu ta conecta 
cu e mansion di Cas Dun Dun cu ta data 
di aña 1929 y probablemente ta diseña 
door di conocedo Dada Picus, arkitecto 
autodidacto popular di Aruba. E otro 
edificio ta Schelpstraat 44, cu ta wordo 
yama Ex Fruteria. Esaki ta data di mas o 
menos aña 1867 y ta un cas di cunucu 
traha door di Louis Rosenberg y cumpra 
despues door di Famia Ecury. 


Dos exposicion nobo 
E 
proyecto 
‘Manteniendo 
Herencia 


Bibo den Tempo’ ta consisti tambe di 
dos exposicion nobo, di cual contenido 
y presentacion den man di curator 
Renwick Heronimo den estrecho colab- 
oracion cu personal di MANA. Den e 
exposicion lo por bay aprecia diferente 
documentarionan audio visual relaciona 
cu e monumentonan, famia Ecury y nan 
antepasado. E documentarionan ta bay 
keda produci pa Rebecca Roos. Tambe 
ta trahando riba un exposicion cu ta 
concentra riba posicion di famia Ecury 
relaciona cu desaroyo di Aruba, muy en 
particular Playa, den decada 30 – 40 di 
siglo pasa. Un otro exposicion lo refleha 
balornan di e sociedad Arubano durante 
epoca di prome habitantenan Indjan, 
Periodo Colonial, Periodo Historico y 
awendia. Un ehempel ta e balor cu ta 
duna naturalesa. E prome habitantenan 
tabata integra den naturalesa. 


Colonisadonan a explota naturalesa y 
hende como medio economico y awendia 
humanidad ta rebalota naturalesa como 
fuente di bida. 
Entrada nobo 
Cambionan den uzo general ta dirigi 
pa invita publico pa drenta MANA door 
di trece mas transparencia habriendo 
portanan di glas, yalusi di palo y haci e 
entrada principal via entrada mahestuoso 
di Cas Dun Dun. Asina ta brinda un bista 
di pafo di e monumentonan pa paden. 
Tur elemento structural a keda mescos y 
a mantene e colornan existente. Paden a 
adapta e color pa por acomoda e exposi- 
cionnan nobo y a expone un muraya pa 
luci e piedranan y tecnica cu a ser uza 
den Cas Dun Dun. A percura tambe pa 
facilita e conexion entre e edificionan pa 
asina bishitantenan por explora libre- 
mente e compleho den total. Edificionan 


monumental, exposicion permanente 
y hardinnan ta forma un totalidad cu 
ta brinda un ambiente unico den dia y 
tambe anochi. 
Ban tene nos herencia bibo den tempo 
E 
proyecto 
‘Manteniendo 
Herencia 
Bibo den Tempo’ ta premira pa keda 
completa den e ultimo kwartaal di 2023. 
Mientrastanto ta sigui explora posibi- 
lidad pa drecha Cas di Mamachi (Villa 
Urbano cora y blanco) y e Edificio multi- 
funcional moderno. Minister Xiomara 
Maduro di Cultura ta contento pa mira 
con e trabounan ta canando pa denter di 
poco Pueblo por bishita MANA su exposi- 
cion nobo. Ta importante pa nos keda 
bishita y inverti den MANA pa asina tene 
nos herencia cultural bibo den tempo. 


Proyecto ‘Manteniendo Herencia Bibo den Tempo’ 
Minister Xiomara Maduro a bishita 
MANA pa mira e renobacion 


A drecha 3 monumento protegi y ta traha riba dos 
exposicion temporario nobo 

R 
iba invitacion di Sticht- 
ing Monumenten Fonds 
Aruba 
(SMFA), 
studian- 
tenan di EPI sector Ciencia 
y Tecnologia a bishita Al- 
gemene Rekenkamer Aru- 
ba (ARA) riba dianan 22 y 
23 di maart ultimo. E studi- 
antenan di opleiding Bou- 
wkunde a haya un spli- 
cacion detaya tocante e 
trabounan di renobacion y 
e sistema di traha cu calki, 
tumando luga na e edificio 
di ARA situa na Wilhelmin- 
astraat 6. Banda di e splica- 
cion di e sistema nobo aki, 
tabata tin tambe un sesion 
practico pa asina siña con 
ta traha cu e calki. 


A 
duna 
un 
rondleiding 
paden di e edificio pa asina 
por haya un bista completo 
di e edificio cu ta data di aña 
1887-1888. E ta e prome 
edificio publico y cu a fungi 
como scol basico. E studi- 
antenan di EPI a mustra 
hopi interes den e reno- 
bacion, tecnica di calki y a 
haci hopi pregunta tocante 
mantencion y conservacion 
di un monumento clase A 
y su uzo como oficina pa 
Rekenkamer. 


Algemene 
Rekenkamer 
hunto 
cu 
Stichting 
Monumenten Fonds Aruba 
semper ta dispuesto pa 
contribui na informacion 
educativo, na bienestar di 
nos studiantenan y comun- 
idad en general. 


Studiantenan di EPI sector Ciencia 
y Tecnologia a bishita ARA 


Nan a haya splicacion di trabounan di renobacion y sesion practico 

DEN HAAG – Durante di su bishita na 
Groningen, Minister Plenipotenciario mr. 
Ady Thijsen a probecha na bishita Hanze 
Hogeschool na Groningen y a reuni cu 
presidente di Hunta di Ehecutivo (RvB) 
sr. Dick Pouwels. Tambe presente na e 
reunion ta studiementor pa e region di 
Groningen, Leeuwarden y Emmen Donna 
van Heukelem-Kock. 
Hanze Hogeschool na Groningen ta un 
hogeschool hopi “breed”. Nan enfoke 
ta riba cuater tema: crea un ambiente 
di biba den e parti norte di Hulanda 
cu ta sostenibel y bon pa biba. Otro 
temanan ta digitalisacion y salubr- 
idad activo. Por ultimo tambe nan ta 
concentra riba e tema di transicion di 
energia. Hanze Hogeschool tin coopera- 


cion cu otro institutonan di enseñansa, 
manera Universidad di Groningen, NHL 
Stenden Hogeschool na Leeuwarden, 
Hogeschool van Hall Larenstein tambe 
na Leeuwarden y UMCG Groningen, cu ta 
e hospital academico di Groningen. Riba 
tereno internacional Hanze Hogeschool 
tin cooperacion cu diferente universi- 
dadnan na Alemania, Spaña, Irlanda, 
Suecia, Portugal, Chekia y Polonia. 
Minister Thijsen a bisa den e comber- 
sacion cu su meta ta pa mira riba cual 
tereno por bin cooperacion entre Hanze 
Hogeschool y Aruba. Tambe e posicion 
di studiantenan Arubiano na Hulanda 
y Groningen en particular a bin dilanti 
den e encuentro. Mester mira si por 
crea cooperacion hunto cu partnernan 


comercial pa lanta espacio di trabao 
den e ramo di innovacion den e region 
di Groningen y tambe na Aruba. Mirando 
cu Hanze Hogeschool tin acuerdonan di 
cooperacion cu otro universidadnan, lo 
ta bon pa mira si por yega tambe na un 
cooperacion cu Universidad di Aruba. 
Tambe mester por check e posibilidad cu 
Aruba por fungi como HUB pa universi- 
dadnan den Latino America y Europa. 


Sr. Pouwels a bisa cu Hanze Hogeschool 
lo bai sondea posibilidad pa cooperacion 
cu Aruba. A palabra cu studiementor 
Donna van Heukelem-Kock lo sigui den 
combersacion cu Hanze Hogeschool riba 
esaki. 
Minister Thijsen a gradici sr. Pouwels 
pa e recepcion y tambe pa e boluntad 
pa pensa y mira unda por bin cu coop- 
eracion na bienestar di e studiantenan 
Arubiano y tambe Pais Aruba. 


R 
ecientemente a ricibi e grato noticia cu e bunita playa di 
Eagle Beach a wordo nombra como e playa number un 
den Caribe y pa loke ta henter mundo, Eagle Beach ta na di 
dos luga. Prome Minister Evelyn Wever - Croes a expresa cu 
e ta hopi orguyoso y contento cu e logro aki. E nominacion 
aki a bin di e plataforma Tripadvisor a base di tur e turistan- 
an cu a bishita Eagle Beach y cu a haci e recomendacion aki, 
y asina Aruba a gana number un. 


E nominacion aki no ta algo cu a bin di su mes, e ta resul- 
tado di un vision di gobierno pa percura cu tur nos patri- 
monionan historico y nacional keda wordo manteni. Prome 
Minister a splica cu dos aña pasa a haci un inversion hopi 
grandi y a dicidi cu ta bay haci un limpiesa total riba e play- 
anan na Eagle Beach y na otro playanan rond Aruba. E inver- 
sion a encera cu a pone santo nobo y a prepara e playa 
di tal forma cu tur hende por gosa di dje. “Nos a gana e 
premio aki hunto, aworaki ta hunto nos mester sigui traha 
pa mantene,” Prome Minister a enfatisa. 


TEMPORADA DI CAMPAMENTO 
Aworaki nos ta drentando temporada di campamento, un 


temporada cu henter comunidad ta gusta gosa di e play- 
anan. P’esey Prome Minister ta haci un apelacion na comu- 
nidad pa gosa di nos playanan pero cuide tambe y tene 
cuenta cu kico bo por haci y kico bo no por haci. 


“No laga nos playanan sushi y no destrui nos playanan. Si 
tene cuenta cu esaki, nos tur por tin bunita playanan pa 
disfruta di dje pa hopi tempo mas, Prome Minister a finalisa 
bisando. 


Premier Evelyn Wever - Croes: 


Hunto nos a logra cu Eagle Beach ta e playa 
number 1 den Caribe y hunto nos tin cu cuid’e 


Minister Thijsen a reuni cu 
Hanze Hogeschool na Groningen 

DEN HAAG – Minister Plenipotenciario mr. Ady Thijsen 
a haci un bishita na burgemeester di Groningen Koen 
Schuiling. Sr. Thijsen a gradici burgemeester Schuiling pa e 
oportunidad aki pa combersa riba posibilidad di cooperacion 
entre Groningen y Aruba. E mandatario a bisa cu e comber- 
sacionnan aki mester conduci na un relacion duradero cu 
diferente municipionan (gemeente) grandi of semi grandi di 
Hulanda y cu e ta mira un significacion grandi pa estrecha 
e lasonan entre Aruba y e municipionan. Segun sr. Thijsen 
como meta pa Aruba ta visibel pa un y tur na Hulanda. 


Un tema cu a bin dilanti den e combersacion ta e cues- 
tion di camber pa studiante na Groningen, mirando cu 
Groningen ta un ciudad cu un Universidad y Hogescholen. 
Burgemeester Schuiling a bisa cu bou di studiantenan ta 
purba na yuda otro cu tipnan unda tin cambernan liber. Pero 
segun e burgemeester esaki no ta un solucion cualitativo, 
p’esey Groningen ta purba na bin cu solucionnan mas cuan- 
titativo. ‘Nos a haci palabracionnan cu agencianan di “real 
estate”. Esaki pa prepara e studiantenan bon pa nan no haya 
nan confronta cu personanan cu mal intencion. Con esaki ta 
bay? Asina cu un studiante inscribi su mes pa un estudio, e 
ta ricibi informacion. Nos ta na haltura cu studiantenan for 
di e parti Caribense di Reino no ta bin na remarca pa esaki, 
pasobra nan no ta wordo considera como studiante inter- 
nacional. Sr. Schuiling ta convenci cu e señalnan aki mester 
yega cerca dje,’ asina el a bisa. 


Burgemeester Schuiling a sigui na bisa cu Groningen tin un 
bureau cu ta ocupa pa ricibi studiantenan internacional cu 
no a nace na Hulanda. P’esey sr. Schuiling a propone pa ricibi 
e lista di studiantenan di Aruba cu ta pensa pa bin studia na 
Groningen y a bisa di ta desea na ricibi e studiantenan di 
Aruba personalmente na stadhuis. Schuiling: ‘Mester brinda 
e studiantenan for di e parti Caribense di Reino e oportun- 
idad pa integra den e comunidad di Groningen. Nan ta wordo 
mira di un banda como studiante stranhero, mientras cu nan 
tin un paspoort Hulandes. Como burgemeester mi ta boga 
pa harmonia y yama tur hende bon bini na Groningen. Hasta 
nos a traha un video special dirigi na studiantenan interna- 
cional. Nos por adapta e video aki pa e grupo di studiante di 
Aruba,’ asina burgemeester Schuiling a comenta. 


Minister Thijsen a bisa di ta contento cu e manera di pensa 
di burgemeester Schuiling y cu sigur Arubahuis lo coopera 
pa e haya e lista di studiantenan di Aruba. Arubahuis tin un 
studiementor den e region di Groningen cu sigur tambe por 


yuda den esaki. 
Pa keda den e mundo di studiante, burgemeester Schuiling 
a bisa di ta hopi importante pa e studiantenan di Aruba afilia 
nan mes na un organisacion di studiante. Mester bin mas 
conscientisacion riba e tereno aki. Si mester tuma nota cu 
studiantenan Arubiano ta bisa cu nan no ta sinti nan mes 
acepta den un organisacion di studiante. 


Otro punto cu Minister Plenipotenciario a papia cu burge- 
meester Schuiling ta e problema di “vergrijzing” na Aruba cu 
ta e cantidad di personanan riba 65 aña na Aruba y e cuido 
cu mester bin pa e personanan aki. ‘Nos mester stimula 
nos hobennan pa sigui estudionan den salubridad; cuido di 
anciano y pa nan regresa Aruba, pasobra nos mester di nan. 
E problema aki tambe tin su efecto riba e mercado laboral 
cu ta wordo calcula cu pa futuro mester di hopi trahado for 
di pafo di Aruba. Esaki lo pone un presion grandi riba e isla,’ 
segun sr. Thijsen. 
Burgemeester Schuiling a bisa cu loke tin na Groningen ta 
cu hendenan di edad ta biba isola, na momento cu nan no 
ta biba den un instancia cu personanan di mesun origen. 
P’esey Groningen a start cu un “woon-community” cu por 
brinda esaki na e personanan aki. 


Minister Thijsen finalmente a gradici burgemeester Schuiling 
pa e recepcion y combersacion hopi ameno pa despues 
intercambia regalo como recuerdo di e bishita di minister 
Thijsen na e burgemeester di Groningen. 


Potret cortesia di Arubahuis 


Minister Thijsen a bishita burgemeester 
di Groningen Koen Schuiling 

N 
a Centro di Bario Brazil a tuma luga e prome ‘Fiesta Tipi- 
co di Bario’ organisa pa Fundacion Union di Tipiconan 
Rubiano UTR. Un bunita iniciativa di nos lidernan di e gru- 
ponan di Tipico di Aruba pa promove e musica Tipico den 
barionan di Aruba. Cultura bo tin cu bib’e y eventonan asi- 
na ta ideal pa nos por mantene nos folklore bibo y traspa- 
sa esaki pa e generacionnan mas hoben. E intencion ta pa 
cada luna e ‘Fiesta Tipico den Bario’ por tuma luga na otro 
centro di bario pa asina den mas bario na Aruba nos musi- 
ca tipico por resona. Esaki lo ta posibel danki na UNOCA cu 
ta pone fondonan disponibel pa cubri gastonan di e evento 
cultural aki. Durante e evento a toca Minister Maduro di Cul- 
tura e honor di brinda un reconocimento na dos persona, un 
cantante y un musico, dos Baluarte Cultural cu duna un tre- 
mendo contribucion na nos musica cultural. 


Sra. Imelda Rustveld 
E prome persona ta sra. Norma Imelda Rustveld, miho 
conoci como Imelda. Sra. Imelda ta casa cu Julio Quandus 
y e tin 5 yiu. Sra. Imelda ta conoci den mundo artistico y 
specialmente den mundo di Mariachi, ya cu e ta un cantante 
di Mariachi masha popular. El a participa na varios Festival 
di Ranchera na Aruba y Corsou. Sra. Imelda como mucha 
tambe a canta den varios grupo di aguinaldo y na aña 2011 
e mes a lanta su grupo di Aguinaldo Flor di Pasco, den cual e 
tabata corista y manager di e grupo. Nos ta corda e cancion 
‘Caballito Blanco’ den bos di Imelda, cu te ainda por wordo 
scucha den luna di December. 


Sr. Gabriel Ras 
E di dos persona cu a wordo reconoci pa Minister Maduro 
di Cultura ta sr. Gabriel Ras. Sr. Gabriel a nace den un famia 
musical, su rumannan ta toca varios instrumento di musica 
y cu 12 aña el a siña toca cuarta y despues cu su 17 aña el 
a lanta e banda ‘The Young Adventure’. E tempo ey e banda 
aki tabata hopi pidi pa toca na fiestanan na cas. Despues na 
a cuminsa toca na diferente hotel. Na aña 1977, sr. Gabriel 
a bay biba Hulanda y eynan tambe e la toca den diferente 
agrupacion musical na diferente parti di Hulanda, tambe na 
Belgica y Alemania. Na 1980 sr. Gabriel a regresa Aruba y a 
toca den e grupo ‘Vibracion 74’ y a participa na diferente 
festival. Gabriel a toca tambe como ‘House Band’ na Bushiri 
Hotel pa varios aña y diferente otro hotel renombra na 
Aruba. Sr. Gabriel a forma parti tambe di bandanan manera 
‘To Remember’ y ‘Reflexion Band’. El a lanta den un famia cu 
su rumannan tabata toca den grupo tipico. 


Ban sigui apoya loke ta di nos 
Minister Maduro di Cultura ta gradici Fundacion UTR pa e 


bunita iniciativa pa tene nos cultura di musica tipico bibo. E 
mandatario ta extende un invitacion na Pueblo pa ban sigui 
apoya loke ta di nos. Musica tipico ta di nos, y awor cu UTR 
hunto cu UNOCA ta trece esaki den bario, ban probecha pa 
brinda sosten cu nos presencia. Danki pa kere den Aruba. 


Minister Maduro tabata presente na e prome Fiesta Tipico den Bario 


A duna un reconocemento na dos baluarte di musica 

Fortaleza Pa Famia 


REDO ta un veneno, cu ta trece division, rabia, daña relacion, y stroba bon funcionamento di famia. Tur caminda cu tin 
redo no tin crecemento, pasobra no tin pas, y caminda no tin pas e Presencia di Dios no t’ey. 


Esun cu ta cana haci redo, ta saca secreto, p’esey no asocia cu esun cu tin lenga los, (Proverbionan 20:19). 
Warda bo lenga di maldad, y bo lipnan di papia engaño (Salmo 34:13). 


Pleito bo caso cu bo prohimo, y no revela secreto di un otro, pa esun cu tende esaki no pone bo na berguensa y bo repu- 
tacion keda ruina (Proverbionan 25:9+10). 


Dios den su inmenso amor pa nos, no ta desea pa nos ta envolvi den redo ni tampoco nada cu ta haci nos prohimo dolor, 
pasobra Dios ta manda pa nos stima nos prohimo manera nos mes. Ta tristo ora ruman ta haci redo riba ruman, famia 
ta envidia famia, y hende ta tuma redo como arte y cultura pa kibra otro, deseando malo pa otro, esey no ta bini di Dios, 
sino directamente for di fierno, caminda diabel ta studia pa daña bida di hende. 


Caminda hende tin dos cara, dobel pensamento, redo ta haya luga pa biba, y falsedad ta reina, pasobra e porta ta habri 
pa tur sorto di bagamunderia, y hopi biaha prome cu hende pensa nan a causa un desaster cu nan boca. 


No laga ningun palabra dañino sali for di boso boca, sino solamente palabra cu ta bon pa edificacion, conforme neces- 
idad di e momento, pa esaki por duna gracia nan esnan cu ta tende (Efesionan 4:29). 


Ora nos ta papia malo di otro, odia otro, kibra otro, desea otro malo, nos ta haci e Spirito Santo di Dios tristo, pasobra 
nos tin di corda cu nos tur a wordo crea den imagen y semehansa di Dios. 


Un hende perverso ta sembra pleito, y un hacido di redo ta separa amigo intimo (Proverbionan 16:28). 


Cuanto hende no a haci redo y causa division den bida di otro, tin biaha hasta divorcio, cuanto hende no a haci redo y a 
pone cu otro a perde nan trabao. Tin redo cu a causa crimen. Ta p’esey Dios ta odia e wowo orguyoso y e lenga mentiroso 
(Proverbionan 6:17). 


Hende cu ta haci redo no conoce amor, pasobra amor no ta regosiha den inhusticia, ma ta regosiha den e berdad (1 
Corintionan 13:4-8). 


Awor mi ta roga boso, rumannan tene na bista esnan cu ta causa division, y strobacion contrario na e enseñansa cu boso 
a haya y aparta boso for di nan (Romanonan 16:17). 


Hacimento di redo, ta nifica horta e hende su reputacion, pinta e persona malo den bista di otro, esey ta completamente 
robes y totalmente carnal, pasobra den e caso aki cu mesun boca cu nos ta haci oracion, mes un boca nos ta uza pa 
causa destruccion. 
Esun cu ta cana haci redo, ta saca secreto, ma esun cu ta di confia ta tapa e asunto (Proverbionan 11:13). 
Esun cu ta papia e berdad lo conta loke ta corecto, ma un testigo falso ta papia mentira, (Proverbionan 12:17). 


P’esey bijbel ta bisa nos den Romanonan 12:2 ta para skirbi: Y no sea conforme e mundo aki, ma sea transforma pa 
medio di renobacion di boso mente, pa boso por comproba, kico ta e bon, y agradabel, perfecto boluntad di Dios. 


No permiti e spirito di redo y papia malo derota bo hogar, pero lanta ariba den berdad, pasobra berdad ta agrada Dios, 
y berdad ta haci hende liber. 


Dios tene misericordia, y laga berdad prevalece den tur momento. 
Sinceramente, Pastor Marcel Balootje 


Evita hacimento di redo y papia malo di bo prohimo 

Construccion compleho di luho 


Den proceso civil local Hues a comete fayo y ta admiti culpa 


WILLEMSTAD - Den e huicio sumario di e compania local 
LB Constructie B.V., contra e compania The Ritz Residence 
contra otro cual nan tin manera un marathon di demanda 
legal contra otro, dado momento a pasa un cos curioso cu 
no ta pasa frecuentemente. 
Pa un of otro motibo e hues dje caso a ignora un documento 
caminda e partidonan a pidi pa wanta cu e veredicto. 


Esey pasobra nan ta yegando na un areglo pero e hues a 
ignora esaki y a dicta veredicto. 
Ki a pasa? Ritz a encarga e contratista LB pa traha cuater 
bloki di apartamento riba nan tereno na Scharlooweg 
25-27. Mas despues Ritz a suplica e contratista pa traha 
un bloki mas di apartamento bou di mesun condicionnan. 
Na caminda a surgi conflicto entre e dos partidonan riba 
calidad dje trabou y por lo tanto cu si Ritz tin cu paga pa e 
trabou deficiente. Deurwaarder a bay controla e trabou y a 
constata cu e contratista a cera e caminda pa yega ne apar- 
tamentonan. 


Ritz a reacciona cu beslag riba cuentanan di e contratista y 
hues a papia personalmente cu e dos partidonan. 


Despues di esey abogadonan dje dos partidonan a bisa hues 


cu nan ta den consulta cu otro pa resolve e problema y e 
detayenan so tin cu finikita. Nan a keda di informa e hues 
pa para e procedura te ora nan yega na un areglo caminda 
Ritz mester paga e contratista un garantia di 10.000 florin 
prome cu cancela e caso di corte. Efectivamente e parti- 
donan a bira consciente cu un bon areglo ta miho cu un 
pelea grandi pero ainda no por pidi pa anula e caso. 


‘Out of the Blue sky’ e partidonan a haya veredicto di hues 
siendo cu nan a pidi pa wanta te ora nan yega na un areglo. 
Hues a reacciona mesora pidiendo disculpa y a pidi Mea 
Culpa na e abogadonan pasobra despues cu nan a reuni el a 
kere cu si no tabatin acuerdo, e por dal bay y dicta veredicto. 


WILLEMSTAD - E kibocacion cu hues dje caso di e 
contratista y Ritz caminda hues a dicta veredicto den e caso 
siendo cu esey no tabata palabra. E hues a lamenta e deci- 
sion pero ya el a crusa e brug y no por anula su veredicto. 
El a pidi e partidonan mil disculpa pero cu ‘la vida continua’. 


Ley no ta brinda espacio pa anula su veredicto y e ta lamenta 
profundamente cu e malentendido aki a sosode. Y por 
supuesto corte lo haci tur lo posibel pa e cos aki no bolbe 
sosode den futuro. E caso a yega den fase cu e contratista 
a somete e conflikto na Caribbean Arbitration Institute 
Foundadion (CAI). E instituto a condena Ritz pa paga e 
contratista NAf 272.566,51. 


Loke Ritz a pidi e fundacion a keda rechasa pasobra rason- 
ablemente e contratista por a cera e caminda pa bay e apar- 
tamentonan. Pa colmo e hues cu a comete e fayo no tabatin 
mag di duna Ritz rason y a condena e contratista pa paga 
gastonan dje caso. Fout! Ademas den apelacion Corte di 
Husticia no por cuestiona un veredicto di e Corte di Arbitrahe 
Caribense. E hues mester a rechasa a reclamo di Ritz y pone 
nan paga pa e beslagnan cu Ritz a laga pone riba fondonan 
dje contratista. Ritz tambe ta poco hechado di baina pasobra 
na luga di paga e contratista un suma di garantia, nan a pone 
e placa cerca Landsontvanger. Finalmente Corte di Husticia 
a condena Ritz den gastonan dje caso cu tabata principal- 
mente 6000 florin pa paga nan abogado. 


A pesar di kibocacion: 


Hues no por revoca veredicto 
cu partidonan a pidi pa wanta 

Mi no a muri.Ta pesey mi no a bisa ayo. 
Mi a djes habri mi halanan 
y bula bai keiro.Boso a keda atras. 
No laga tristesa domina boso. 
Keda uni un cu otro pa mi alma, 
esey lo ta un alegria. 
Recorda mi cu hopi amor. 


“ Alaba Señor como e ta bon, 
Pasobra Su amor ta eterno.” Salmo 106:1 


Señor: Vicente 
Atanacio Ras 
Cariñosamente yama como“ Nawa, Ignacio” 
*22-01-1946-†23-03-2023 


Mayornan: 
+ Jacobo y †Brigida Ras- Geerman 


Yiunan: 
Isabella Ras 
Ularia Mariana Ras 
Anna Marisca Ras 


Nieto y Nietanan: 
Monica, Joyceline, Jonathan Anthony, 
Deren, Alexander, Jessica, Roxana. 
Bisanieto/nietanan 


Rumannan: 
Eddy y Alicia Ras y yiunan. 
Nora Ras y yiunan. 
+Rafael Ras. 
Juan y Dora Ras y yiunan. 
Genara y Maikel Tromp y yiunan. 
Ruby y Juana Ras y yiunan. 
Timoteo Ras y yiunan. 
Judith y Tommy y yiunan. 
Pascual Ras y Jermina y yiunan. 
Faustina y Ray Malmberg y yiunan. 


Tantanan: 
Maria Henricus- Geerman y Famia. 
Florita Kelly-Geerman y Famia. 
Sobrino y sobrinanan, 
prima y primonan, amiga y amigonan. 


Y demás famia: 
Ras, Geerman, Tromp, Rodriquez, Malmberg, Laclé 
, Henricus, Werleman, Croes, Winterdaal, Van den 
Briezen, Leon, Dijkhoff, Thijsen, Jansen, Dania, 
Paesch, Kock, Angela, Martinus, Thiel, Webb, Otten, 
Hoek, Rojas, Dirksen, Donata. 


Y tur conosirnan ta wordo invita pa asisti na e acto 
intiero di nos defunto stima: 
Diahuebs 30 Maart 2023 pa 2pm-4pm na misa 
Imaculada Concepcion Santa Cruz despues di 
ceremonia lo Sali pa Santana de Vries Santa Cruz. 


Nos disculpa si den nos momento di tristeza nos por a 
lubida un famia of conoci. 


Despues di entiero nos no ta ricibi bishita di 
condolencia na cas. 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. Salmo 23 


Cu inmenso dolor na nos curason pero nos ta 
anuncia fayecimento di: 


Regina F. Tromp 


*17-04-1951 - †28-03-2023 


Acto di entiero lo wordo anuncia despues. 


WILLEMSTAD - Diamars 28 maart 
2023, alrededor di 15.42’or di merdia 
Recherchenan di VVC a tene un entrada 
hudicial na un adres den Soemboe rela- 
ciona cu ladronicia, destruccion y viola- 
cion di ley di opio. Durante di e entrada 
hudicial polis a haya y confisca un plant- 
acion di marihuana. Durante di e entrada 
hudicial a constata cu e sospechoso 
tabata comete ladronicia di coriente. Na 
e sitio a detene e homber sospechoso 
R.J.G.S., di 23 aña di edad nace na 
Corsou. A presenta e sospechoso dilanti 
un fiscal auxiliar cu despues di interoga- 
cion a ordena su encarcelamento pendi- 
ente di mas investigacion. 


Dos detencion relaciona cu menasa 
cu arma y violacion di ley di arma 


WILLEMSTAD - Diamars 28 di maart 2023 alrededor di 15.00’or di atardi, 
Central di Polis a dirigi un unidad policial na un adres na Canga pa un homber 
sospechoso cu a menasa su bisiña cu arma di candela. Na yegada di e unidad 
policial a topa cu e sospechoso A.A.D. nace na Corsou di 24 aña di edad na e sitio 
y a deten’e pa caso di menasa cu arma. A confisca e auto di e sospechoso pa mas 
investigacion. Continuando cu e investigacion polis a haci un entrada hudicial 
na un adres den Canga. Durante e entrada hudicial polis a haya y confisca algun 
municion. Polis a detene un dama T.S.R.O., nace na Corsou di 17 aña , pa viola- 
cion di ley di arma. A presenta ambos sospechoso dilanti un fiscal auxiliar cu 
despues di interogacion a ordena libertad di T.S.R.O. y ordena encarcelamento di 
A.A.D. pendiente mas investigacion. 


Detencion relaciona cu atraco 


WILLEMSTAD - Continuando cu un investigacion relaciona cu un caso di atraco 
cu a tuma luga dia 30 di december 2022 na altura di Coraalspechtweg, polis 
a haci un detencion. Diamars 28 di maart 2023 alrededor di 18.05’or, team di 
Atraco a haci detencion di e homber sospechoso V.F.D., di 22 aña di edad nace 
na Corsou. 


E detencionnan ariba menciona a tuma luga riba compleho industrial riba 
Dominico F. “Don Martina Boulevard. A presenta e sospechoso dilanti un fiscal 
auxiliar cu despues di interogacion a ordena su encarcelamento pendiente di mas 
investigacion. 


Entrada hudicial cu 
detencion y confiscacion 

“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Cecilio Efrain Pers 
Pa, Pachi, Opa, Mo/Oom Silo 
Mihor conocí como: “Silo” 
*01-02-1941 - †26-03-2023 


Mayornan: 
†Hilario Hose Pers y †Juana de la Cruz-Tromp 


Na nomber di su 
casa: 
†Edita Francisca Pers-Figaroa 


Yiunan: 
Rolando, Annemiek y famia 
Rafaela y famia 
Raymundo y famia 
Rudolfo, Ramona y famia 


Manera yiu: 
Michael, Orlando, Anchelita, Christiaan, 
Jack, Warry y Maurice 


Nietonan: 
Joanna, Joshua y famia, Junior Raymundo, 
Julien, Aiden y Yoël 


Ihanan: 
Anthony Figaroa y Darrick van Boekel 


Rumannan: 
Mirna Pers y famia di rumannan defunto 


Subrinonan: 
Rinaldi, Yolanda, Astrid, Lydia, Dora, Albert, 
Johnny, Filonila, Vivian, 
Marcelino, Giovanni, Vernancio, Marco y 
Geraldine 


Tur su prima y primonan y cuñanan na 
Aruba, Curacao y Hulanda, Peloteronan 
di Aruba Juniors, comer y compernan y 
bisiñanan 


Demas famia y conocirnan: 
Pers, Pom, Eckmeyer, Tromp, Nedd, Maduro, 
Figaroa, Leest, Mulder, Croes, Persijn, Kelly, 
Franken, Webb, Brugman, Rog, Janga, 
Estela, Nogera, Richardson, Giel, Lopez- 
Capicotto, Geerman 


Acto di entiero lo tuma lugar Diabierna 31 
di Maart 2023 di 2:00 p.m. – 4:00 p.m. na 
misa Santa Anna na Noord despues sigui pa 
Santana Santa Anna. 


Famia ta pidi disculpa si pa un of otro 
motibo a lubida nomber door di nos tristeza. 


Despues di acto di entiero no lo ricibi bishita 
na cas. 


“Senor a podera di mi tristeza y dolor y mi a 
sintimi alivia. Boso keda cordami cu Amor 
maske mi ta leu. No laga tristeza podera di 
boso, pero cumpli cu e curazon kibra den 
su presencia. P’e seca tur lagrima y duna 
Consuelo. Corda cu E lo bolbe pa pone sonrisa 
ariba nos lipnan”. {Ailene Croes} 


Cu inmenso tristeza nos ta partisipa 
fajecimento di: 


Luisita Tromp- 
Werleman 
carinosamente yama “MamaLisa” 
* 30-11-1933 - † 26-03-2023 


Na nomber di Esposo: 
Simon Tromp 


Yiunan: 
Ricky Tromp y esposa Ailene Tromp Croes 
Xiomarr Ivy Thijzen y esposo Ralph Thijzen 


Nieto(a)nan: 
Alrick Tromp 
Wayne Tromp y Maartje Heerkens 
Angelie Thijzen 
Amily Thijzen 


Bisanieta(o): 
Lela Tromp y Maximilian Pablo 


Mayornan: 
†Daniel y Gregoria Werleman 


Rumannan: 
†Jan Werleman y famia 
†Leon Werleman 
†Augustin Werleman y famia 
†Johanna Arends Werleman y famia 
†Catharina Ras Werleman y famia 
†Alex Werleman y famia 


Mescos cu yiu: Robby Franken y esposa Cira 


Mescos cu nietonan: 
Brian Franken esposa Adelle y yiunan, Alain 
Tromp esposa Inge y yiunan, Chayo Tromp 
pareha Xuvienne y yiunan 


Su ihanan, sobrina y sobrinonan, prima 
y primonan, swa y Cunanan, bisinanan, 
bisinanan serca; Helena y Roy. 


Demas famianan: 
Tromp, Werleman, Croes, Thijzen, Arends, Ras, 
Franken , Gei. 


Stichting SABA pa nan cuido na nos Mama 
Lisa. 


Oportunidad pa condolencia: diahuebs 30 
Maart 2023 na Royal Funeral Home di 7-9 pm 


Acto di despedida ta tuma lugar diabierna 31 
maart 2023 na Iglesia Inmaculada Concepcion 
na Santa Cruz for di 9-11 am. Despues pa 
Santana Catolico na Sta Cruz. 


Ta pidi disculpa si den nos tristeza por a lubida 
un of otro famia. 


Ta lamenta cu despues di entiero no por ricibi 
bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece inesperadamente: 


Nigel André Hill 
*29 maart 1998 - †15 maart 2023 


Na nomber di su: 
Mama: Helga y Alexander Simmons-Hill 
Tata: Rafael Wilson 


Yiu: Nigely Hoedt 
Yiu di criansa: Chelsea Hoedt 


Mama di su yiu: Johanna Hoedt 


Rumannan: Elvira Koffijberg-Wilson y Famia 
Trudy Wilson y Famia 


Tanta y Omonan: 
Astrid Hill 
Mayra Mercan-Winterdal y Famia 
Janine van der Hoorn-Winterdal y Famia 
Altagracia Lampe-Winterdal y Famia 
Anette Winterdal y Famia 
Lizette Winterdal y Famia 
Minerva Wilson (Hulanda) 
Irma Wilson (Hulanda) 
Erick Junior y Famia (USA) 


Welo na bida: 
Erick Thomas y Famia (USA) 


Omo y Tantanan grandi: 
Suzette Curiel y Famia 
Julio Curiel y Famia 
Pamela Breed y Famia 
Silda Curiel y Famia 
Hugo Curiel y Famia 
Basheba Curiel y Famia 
Saskhia Curiel Y Famia 
Dino Curiel y Famia 
Atilus Curiel y Famia 


Primo y Primanan: 
Jenny-Lee, Jacelyn, Janet, Daphne, Quinten, 
Jermaine,Shadee, Genee, Shannon, Brittany, 
Shaniah, Brandon, Crystal, April, Gili, Jaydon y 
Sophie. 


Famianan: 
Hill, Wilson, Simmons, Winterdal, Mercan, van der 
Hoorn, Lampe, Thomas, Laveist, Balcazar de las 
Salas, Kelly, Gonzales, Santos do Nascimiento, 
Vrolijk, Paula, Curiel, Rivera, Jack, Joseph, 
Richardson, Breed, Thode, Canhigh, Phillips, 
Bennet, Hoedt, Koffijberg, Perez, Assaad, Garcia, 
Gibbs. 


Demas primo y primanan grandi, amigonan, 
conocirnan (mucho hopi pa menciona) na Aruba 
y Hulanda. Tur cu a stim’e y yud’e na bida. 


Acto di Entiero ta tuma Luga diabierna 31 maart 
2023 di 2’or pa 4’or na Misa Santa Teresita na San 
Nicolas for di 2’or e restonan mortal lo reposa den 
misa Santa Teresita y despues lo hiba nos defunto 
stima na su ultimo luga di sosiego na Santana 
Catolico na San Nicolas. 


Adres pa condolencia: Aurora Funeral Home, 
diahuebs 30 maart 2023 di 7’or pa 9’or anochi. 


Nos disculpa si den nos momento di tristeza nos por 
a lubida algun familiar, amigo of conocir 
Despues di entiero no ta ricibi bishita na cas. 


Enbes di flor of krans lo tin un box disponible pa un 
bon causa. 


